Trump firma el pla de rescat de la pandèmia després de bloquejar-lo durant dies - Regió7\nTrump firma el pla de rescat de la pandèmia després de bloquejar-lo durant dies\nLa llei inclou 1,4 bilions de dòlars per finançar el Govern fins al setembre del 2021\nEL PERIÓDICO | Nova York\n28·12·20 | 10:24\nTrump firma el pla de rescat de la pandèmia després de bloquejar-lo durant dies | EFE\nDonald Trump va posar aquest diumenge fi al caos que ell mateix va crear i finalment, de forma abrupta, va firmar la llei que inclou 900.000 milions de dòlars de rescat davant la pandèmia i 1,4 bilions per finançar el Govern fins al setembre del 2021. El seu rampell contra la llei en les raneres del seu mandat ha durat sis dies.\nAmb el país al caire d'un precipici de crisi, Trump va deixar en els llimbs la llei dimarts, argumentant que volia xecs per als ciutadans de 2.000 dòlars en lloc de 600 i denunciant alguns dels seus components, barrejant en les crítiques el paquet d'ajuts amb el pressupost del Govern. Sense arribar a amenaçar formalment amb un veto, que podria haver sigut superat pel Congrés, va postergar la firma prou temps perquè dissabte expiressin dos dels programes de prestacions a l'atur, que ara la llei reactiva. No obstant això, representarà un retard en la implementació d'aquests programes, que assisteixen 14 milions de nord-americans.\nEl repte de Trump amenaçava també de provocar un tancament administratiu del Govern, que dilluns es quedava sense pressupost operatiu.\nFirma entre partides de golf\nLa firma aquest diumenge des de Mar-a-Lago, on passa les festes nadalenques, va arribar per sorpresa. Primer el president, que ha passat el cap de setmana entre partida i partida de golf tuitejant contra la llei, va penjar un missatge per anunciar a la tarda «bones notícies». Una mica menys de dues hores després, aquesta vegada sense anunci en el seu compte a la xarxa social, la Casa Blanca va emetre un comunicat anunciant la firma de la H.R. 133, on segons va explicar un portaveu, Trump va estampar la firma abans d'anar-se'n al club de golf.\nLa Casa Blanca va enviar també un comunicat amb una declaració de Trump on, amb un to triomfalista, i en un text esquitxat de falsedats, explica que tornarà al Congrés la llei amb revisions i canvis que vol que es facin en la norma. Trump promet votacions a les cambres, però ni de bon tros està garantit que realitzin les alteracions que ell proposa. De fet es dóna per descomptat que seran ignorades, i no hi ha cap menció a canvis en el primer missatge que va penjar el líder republicà al Senat, Mitch McConnell, aplaudint el president per haver firmat.\n— Leader McConnell (@LeaderMcConnell) 28 de diciembre de 2020\nEls republicans, el Senat i Geòrgia\nNo és clar què ha portat a canviar de parer Trump, sobre el qual el cap de setmana s'havien intensificat les crítiques demòcrates però també, sobretot, les pressions dels republicans, tant en públic com en privat. A Mar-a-Lago ha escoltat precs per firmar de senadors com Lindsey Graham i a FoxNews, per exemple, apareixia aquest diumenge el senador Patrick Toomey i deia: «Entenc que vol ser recordat per defensar grans xecs, però el perill és que sigui recordat per caos, misèria i comportament erràtic si permet que expiri».\nToomey és el mateix republicà que va amenaçar el consens sobre el rescat durant la negociació de la llei el cap de setmana passat amb un afany per limitar els poders de la Reserva Federal per actuar davant la crisi i serà qui presidirà el poderós comitè bancari del Senat si els republicans mantenen el control de la cambra, que es decidirà en la segona volta per dos escons a Geòrgia el 5 de gener.\nAquesta transcendental cita electoral a Geòrgia ha aparegut precisament en aquest episodi. Amb el seu afany a elevar els xecs a 2.000 dòlars Trump, que continua tenint un sòlid suport entre les seves bases, no només enviava un missatge populista i mirava de mostrar-los força sinó que també estava pressionant indirectament els republicans a mostrar-li lleialtat, a ell, i no al lideratge del partit conservador en el Congrés, en el seu impossible repte als resultats de les eleccions en què va ser derrotat per Joe Biden. I amb el seu rebuig aquests sis dies de la llei i aquesta pressió al seu partit es mostrava disposat a posar en joc el control republicà del Senat (tot i que ha anunciat que el dia 4 anirà a fer campanya pels dos candidats a Geòrgia).\nSegons fonts esmentades per 'The Washington Post', Trump ni tan sols ha passat el cap de setmana a Mar-a-Lago parlant de la llei sinó criticant els líders republicans que han acceptat la victòria de Biden, que serà corroborada pel Congrés el 6 de gener.


Madrid redueix la freqüència dels metros per rebaixar la factura de la llum\nLa reducció del 10% del nombre de trens, amb esperes de fins a 15 minuts en algunes franges, desperta queixes dels usuaris\nRubén Cabús 12/05/2022 - 14.03 Actualitzat 13/05/2022 - 08.07\nEl preu de l'electricitat ha batut rècords històrics i això ha fet encarir considerablement les factures dels ciutadans i també de les empreses. Des de fa uns dies, els usuaris del metro de Madrid també n'estan patint les conseqüències: la Comunitat de Madrid ha decidit reduir un 10% el nombre de trens que circulen per la xarxa amb l'objectiu de rebaixar la seva factura elèctrica.\nLa companyia ha explicat a TV3 que s'ha vist obligada a prendre aquesta mesura després de comprovar que les factures s'han multiplicat per quatre. "Al febrer vam pagar 12 milions d'euros en electricitat, i al març, gairebé 17. Ara fa un any, les factures eren d'uns 3 milions d'euros", assegura Silvia Roldán, consellera delegada de Metro de Madrid.\nLa companyia explica que, d'una banda, han intensificat el seu pla estratègic d'eficiència energètica i, de l'altra, s'ha adaptat l'oferta a la demanda, que se situa al voltant del 80% respecte a abans de la pandèmia. Per fer-ho, s'ha reduït la freqüència i, per tant, ara cal esperar més temps a les andanes.\nMetro de Madrid assegura que les molèsties "són mínimes", ja que els temps d'espera no s'han incrementat gaire. Els passatgers, en canvi, no tenen la mateixa percepció:\n"Passen menys metros i, per tant, t'has d'esperar molt més. Quan arriben els trens, van plens i vas més estret. És horrorós", assegura el Gregorio.\nUna altra passatgera, la María, també ho troba "una mala decisió":\n"El metro és el mitjà de transport de molts treballadors que no tenim cotxe perquè no ens el podem permetre."\nI l'Antonio fa una altra reflexió: "Al final la gent optarà per agafar més el cotxe i això pot comportar més problemes de contaminació a Madrid."\nFins a 12 minuts entre metro i metro\nEn un primer moment, Metro de Madrid també va retallar el servei a l'hora punta del matí, una decisió que s'ha corregit davant algunes aglomeracions i les crítiques d'usuaris i partits polítics de l'oposició. En canvi, es manté la reducció del servei en l'hora punta de la tarda i a les hores vall.\nEls usuaris ho pateixen especialment a mig matí, a les nits i durant els caps de setmana, quan es registren intervals de pas superiors als 15 minuts. La retallada afecta totes les línies del suburbà madrileny.\nL'alternativa a la reducció de freqüències hauria estat encarir el cost del bitllet, una opció que molts usuaris encara veuen pitjor i que la Comunitat de Madrid ha descartat en un moment en què el govern d'Ayuso promet noves rebaixes fiscals.\nTMB descarta reduir el servei\nATUC, la patronal que aglutina la majoria d'operadors de transport públic de l'Estat, assegura que Metro de Madrid és la primera companyia que aplica mesures d'aquestes característiques. Tot i així, no descarten que algun altre operador posi en marxa retallades puntuals per compensar l'elevat preu de l'energia i unes xifres de passatgers que encara no s'han recuperat després de la pandèmia.\nConsultats per TV3, Transports Metropolitans de Barcelona descarta reduir el nombre de combois a la xarxa del metro de Barcelona. Asseguren que no els ha afectat tant la pujada de preu de l'energia gràcies al contracte que tenen signat, i que per això no tenen previst canviar l'oferta actual, la més alta de la història del suburbà barceloní.\nEnergiaMobilitatComunitat de Madrid\nEl metro de Madrid redueix el servei per estalviar


Creix un any més el nombre d’expositors al Barcelona International Community Day 2017 | Barcelona ICD\nMostra de l’èxit del Barcelona International Community Day és l’augment continuat de la seva àrea d’expositors, amb la presència de nombroses empreses i associacions que ofereixen serveis dirigits a la comunitat internacional de Barcelona. A la seva quarta edició, que tindrà lloc dissabte 21 d’octubre al Museu Marítim, el Barcelona ICD acollirà un total de 78 expositors, cosa que suposa un increment del 15% respecte a la passada edició.\nUn augment que s’explica per la participació per primera vegada de nombroses associacions públiques catalanes, a través de les quals els expats poden entrar en contacte amb la comunitat local. Per exemple, s’estrenen al Barcelona ICD 2017 Biblioteques de Barcelona, un important agent cultural que no només facilita l’accés lliure a informació i coneixement a tota la ciutadania, sinó que també presenta una variada programació d’esdeveniments i activitats que contribueixen a la integració dels nouvinguts a Barcelona.\nAltres sectors d’activitat dels expositors participants són serveis immobiliaris, banca, educació, feina, salut, idiomes i fins serveis d’economia col·laborativa com coworking i car sharing. Destacar, entre ells, la presència dels patrocinadors d’aquesta quarta edició del Barcelona ICD, que disposaran d’un estand en aquesta àrea per atendre els assistents que desitgin més informació sobre els seus serveis. Són Banc Sabadell, La Vanguardia, Atipika, BRS Relocation Services, Barcelona International Schools Association (BISA), Allians Worldwide Care i Net Craman Abogados i no faltaran a la seva cita amb la comunitat internacional de Barcelona el proper 21 d’octubre.\nNo hi faltis tu tampoc i registra’t de forma gratuïta aquí.\nPost tagsBarcelonaBarcelona ICDexpatsMuseu Marítim


Finalitzen les obres de l’espai Info Jove de Tavernes de la Valldigna - Diari Serpis\n– L’espai compta amb dos entrades, armaris, aixeta, bany adaptat, aire condicionat i un espai on s’habilitarà pròximament tot el mobiliari i material informàtic\n– La inversió total de les obres ha ascendit a més de 40.000 euros\nL’Ajuntament de Tavernes de la Valldigna ha finalitzat les obres d’habilitació de l’espai Info Jove situat en la plaça dels Sequers. El centre compta amb dos entrades, una per la plaça i l’altra pel carrer Monestir de la Valldigna, armaris, aixeta, bany adaptat, aire condicionat i un espai on s’habilitarà pròximament tot el mobiliari i material informàtic.\nLa inversió total de les obres ha ascendit a més de 40.000 euros, i l’actuació estava emmarcada dins del Pla d’Inversions de la Diputació de València 2020-2021.\nL’alcalde de Tavernes, Sergi González, ha assenyalat durant la visita que “és un espai modern i pensat perquè la joventut tinga un punt de referència on reunir-se, fer activitats i sol·licitar informació o ajuda sobre diferents tràmits administratius”.\nEl regidor de Joventut, Miquel Tur, ha remarcat que “els i les joves de Tavernes comptaran en breu amb un espai de reunió i un punt d’informació sobre beques, cursos, etc, i on a més es desenvoluparan diferents activitats i tallers per a dinamitzar el dia a dia del jovent de la població”.\nEspai Info Jove\nArticle anteriorLa Festa de les Lletres Falleres guardonen a la Falla Cambro i Falla la Via de Tavernes, a la Falla Plaça Prado i Falla Corea de Gandia\nArticle següentEl Departament de Salut de Gandia compta a un nou grup d’investigació


La Natura a la Baixa Tordera: 2010-07-04\nPla d'Anyells (Tordera) 8/7/10\nAquest dijous en visita ràpida al Pla d’Anyells (Tordera), com a més destacat...\n1 àguila marcenca (Circaetus gallicus) fent l’aleta\n1 caixa niu ocupada per xot (Otus scops)\nFemella i 4 polls petits\n4 puputs (Upupa epops) juntes\n4 polls de xot (Otus scops)...\nPrats d'en Gai (Tordera) 8/7/10\nAquest dijous en visita ràpida als Prats d’en Gai (Tordera), com a més destacat…\n1 papamosques gris (Muscicapa striata)\n3 picots verds (Picus viridis)\n2 trists (Cisticola juncidis)\n3 abellerols (Merops apiaster)\nTotes dintre de la freixeneda, una dintre d’una de les caixes niu revisades\n>10 sargantanes ibèriques (Podarcis hispanica)\nTotes fora de la freixeneda, bàsicament pel camí entre els camps\nCentenars de granotes pintades (Discoglossus pictus) petitones, arreu\n>15 conills (Oryctolagus cuniculus)\nenguany molt abundants arreu\nMolts rastres de porc senglar (Sus scrofa)\nEncara resten zones amb fang dintre de la freixeneda\nI centenars d’odonats arreu... com a més destacat.\nmilà negre (Milvus migrans)...\nEtiquetes de comentaris: espais-Prats d'en Gai (Tordera), herpetologia, mamífers, ornitologia\nEspècies exòtiques a l’estació d’aforament de Can Simó (Fogars de la Selva) 7/7/10. Enric Badosa\nFotografies de l’Enric Badosa a l’estació d’aforament de Can Simó (Fogars de la Selva)...\nPerca americana (Micropterus salmoides), coneguda com Black-Bass...\nEspècie exòtica introduïda recentment al riu Tordera...\nPerca americana “Black-Bass” (Micropterus salmoides) al riu Tordera (Fogars de la Selva) 10/7/08. David Caballé.\nTortugues d’aigua americana (Trachemys scripta), subespècies T.s. elegans i T.s. scripta...\nI és que ja se sap...\nArtificial + Freqüentació - Control = Espècies exòtiques invasores\nEtiquetes de comentaris: espais-Pla de Can Simó (Fogars de la Selva), espais-riu Tordera, exòtics, herpetologia, ictiofauna\nEl pas elevat del Molí Vell (Pla d’en Grau, Malgrat de Mar) 8-9/7/10…\nMalgrat de Mar preveu enllestir el pas elevat del Molí Vell a la tardor\nMalgrat Confidencial 9/7/10\nProper adéu al darrer pas a nivell de Malgrat\nDiari Maresme 8/7/10\nFoto: Estat actual de les obres - Aj.Malgrat\nLes obres de construcció de l’accés enlairat a la carretera de Mas Bages per suprimir el pas a nivell del Molí Vell de Malgrat de Mar estaran enllestides a la tardor. Segons informa el consistori malgratenc, l’obra, que ha transformat la fisonomia de la zona, “avança a bon ritme” .\nEl nou pas\nLa construcció del pas enlairat de Mas Bages, que compta amb un pressupost de 2,3 milions d’euros, suposarà l’eliminació del darrer pas a nivell que hi ha al municipi. Aquesta actuació, que porta a terme Adif, contempla la construcció d’una variant i un pas superior per a la supressió del pas a nivell en el punt quilomètric 58,260 de la línia ferroviària.\nRotonda i arranjaments\nEls treballs també preveuen la construcció d’una rotonda i l’arranjament de dos camins d’accés. El projecte té com a objectiu incrementar la seguretat de vehicles, vianants i circulacions ferroviàries, així com garantir la permeabilitat de la infraestructura ferroviària al seu pas per Malgrat.\nEtiquetes de comentaris: espais-Pla de Grau (Malgrat de Mar), infrastructures, notícies, urbanisme\nSobre la regeneració de platges amb dragues 7-8/7/10...\nLa draga no actuarà a Arenys de Mar\nRàdio Arenys 8/7/10\nSegons la nota de premsa del Ministeri de Medi Ambient, la regeneració de les platges del Baix Maresme es durà a terme amb la sorra que a partir d’avui, es començarà a extreure del litoral de Premià de Mar.\nEl Ministeri de Medi Ambient ha informat que avui és el dia que començaran les obres d’emergència per regenerar les platges de Cabrera, Premià i Vilassar de Mar i també de Montgat. La notícia és, però, que la zona d’extracció de sorra autoritzada no serà la costa d’Arenys de Mar, sinó que finalment es localitza davant de la costa de Premià, el mateix punt on ja es van realitzar les feines oportunes per la regeneració de les platges barcelonines.\nL’alcalde, Ramon Vinyes, satisfet amb la notícia\nVinyes s’ha mostrat satisfet que l’oposició del consistori i la ciutadania amb diferents actes de protesta hagin servit per evitar que es regenerin les platges del Baix Maresme amb sorres d’Arenys de Mar. Per Vinyes, ha estat un pas important.\nRecordem que Arenys de Mar s’ha mostrat en contra d’aquesta regeneració de platges amb un seguit d’actes de protesta perquè des dels diferents sectors com arenyencs a títol individual amb recollida de signatures, els partits polítics que van formalitzar el seu rebuig en el ple extraordinari del mes de juny o els mateixos pescadors. Tots ells han coincidit en què la regeneració de platges, l’únic que aconsegueix és “llençar els diners al mar” i malmetre l’ecosistema marí. Vinyes ha apuntat que és conscient que hi haurà d’haver actuacions a la bocana del port en propers anys però que caldria prendre mesures definitives que siguin “sostenibles” o també la obligació per part del Port de realitzar el by-pass.\nEl cost total de la regeneració és de 2.245.000 euros, cofinançats entre el Ministeri de Medi Ambient, la Generalitat de Catalunya i el Port de Mataró. Es preveu que els treballs acabin a finals de mes de juliol.\nEl retard en l’inici d’aquesta actuació no ha estat exempt de polèmica. Cal recordar que la Demarcació de Costes va anunciar que començarien a partir del dia 23 de juny. Davant les protestes dels municipis afectats, les administracions han agilitzat el procés que coincidirà, però, amb la temporada d’estiu.\nRegeneren d’emergència platges del Maresme\nDiari Maresme 7/7/10\nAquest dijous, 8 de juliol, comencen les obres ‘d’emergència’ per a la regeneració de les platges del Maresme a Cabrera de Mar, Premià de Mar, Vilassar de Mar i Montgat. Les obres suposen una inversió total de 2.245.000 euros.\nSegons fonts de la Generalitat, l’objectiu d’aquestes feines és millorar l’actual situació de manca de sorra en aquestes platges com a conseqüència dels temporals de l’hivern. Els treballs que es duran a terme, i que acabaran a finals d’aquest mes de juliol, “han estat consensuats amb els diversos municipis i sectors afectats”, asseguren les mateixes fonts.\nLa inversió total d’aquestes obres de regeneració dels quatre municipis és de 2.245.000 euros. El Ministeri aporta 1.345.000 euros. La Generalitat aporta 400.000 i el Port de Mataró s’incorpora amb una aportació de 500.000, específicament dirigida a la zona de Cabrera de Mar, contigua al municipi de Mataró, “complint l’acord del seu consell d’Administració, en relació al transvasament de sorres que volia realitzar els últims cinc anys i que, per raons tècniques, no havia pogut dur a terme”.\nD’altra banda, la zona d’extracció de sorra autoritzada es troba davant la costa de Premià de Mar, a la mateixa àrea on ja es van realitzar els treballs d’extracció per a l’estabilització de les platges de Barcelona i “amb les mateixes exigències de control i seguiment ambiental”, subratllen.\nEl retard en l’inici d’aquesta actuació no ha estat exempt de polèmica. Cal recordar que la Demarcació de Costes va anunciar que començarien a estudiar els corresponents avantprojectes a partir del darrer 23 de juny. Davant les protestes d’alguns dels municipis afectats, les administracions implicades han fet l’adjudicació i l’inici de les actuacions en un temps rècord, però l’actuació coincidirà inevitablement amb la temporada d’estiu.\nNi Arenys de Mar, ni El Masnou\nFinalment, la draga no portarà sorra a les platges d’Arenys de Mar per l’oposició sorgida en aquest municipi contra aquesta actuació i que va ser formalitzada per un ple de l’ajuntament del passat mes de juny. El Masnou, un dels municipis menys afectats per la manca de sorra, també hi va renunciar perquè considera inoportú fer la regeneració de les platges durant el mes de juliol, quan hi ha més afluència de banyistes.\nComença la cinquena regeneració de les platges al Baix Maresme en sis anys\nEl Punt 8/7/10\nNomés el 2008 no es va fer i des del 2005 es porten gastats prop de 23 milions d'euros\nLa platja de Cabrera ahir, a l'espera de començar a rebre la sorra avui mateix. Foto: G. ARIÑO.\nEl vaixell draga comença a regenerar avui les costes del Baix Maresme, amb l'excepció de les del Masnou, que s'ha autoexclòs del procés. Serà la cinquena vegada des del 2005 que les administracions faran servir aquest sistema per pal·liar els efectes dels temporals sobre el litoral maresmenc. En aquesta ocasió, Estat i Generalitat aporten fins a 2,2 milions d'euros per reomplir les platges de Cabrera, Vilassar, Premià i Montgat, i que acumulats sumen prop de 23 milions en sis anys. Es preveu que les feines s'allargaran tot el mes de juliol i, potser, els primers dies d'agost. Així doncs, el conflicte amb els banyistes està servit.\nAlguns municipis com el de Premià de Mar ja han optat per concentrar tota la sorra que els pertoca en una sola part del municipi. En aquest cas, el consistori ha demanat a la demarcació de Costes i a la direcció General de Ports, que aboquin tota la terra a la platja de la Descàrrega, entre l'estació i el terme municipal del Masnou, que tampoc vol conflictes amb els veïns i ha optat per no regenerar les platges aquest juliol. «Si ho han de fer, ens estimem més que sigui a la tardor», apuntava recentment l'alcalde del Masnou, Eduard Gisbert (PSC). «N'hi posarem només en aquells punts on sigui estrictament necessari, on ara no tenim espai ni per posar-hi les dutxes», aporta el batlle de Premià de Mar, Miquel Buch (CiU). Tots els responsables polítics de la zona coincideixen a destacar la necessitat de buscar solucions definitives que posin punt final a un historial de regeneracions que ja comença a ser considerable.\nI és que des del 2005 la draga ja ha fet acte de presència a la comarca en cinc ocasions. Només entre els estius del 2007 i el 2008 no es va actuar a les costes del Baix Maresme i, per aquest motiu, la del 2009 va ser la regeneració més important quant a cost. Aleshores l'Estat va pagar quasi 12 milions d'euros per abocar prop de 500.000 m3 de sorra en el que es va considerar una «actuació d'emergència». Enguany, l'aportació de sorra és menys abundant, i, conseqüentment, la despesa també baixa. Dels 2,2 milions que costarà la draga, 1,3 els pagarà el Ministeri de Medi Ambient, 400.000 euros la Generalitat i mig milió el port de Mataró, l'accionista majoritari del qual és la mateixa Generalitat. De fet, el port està obligat per llei a regenerar la sorra que perd la platja de Cabrera de Mar per culpa de la barrera natural que suposa l'equipament portuari. Fins ara, però, el port mai havia fet front a aquesta obligació. Ara, els 500.000 euros que aporta el port de Mataró aniran destinats a finançar la regeneració de sorra de Cabrera, que és la que més m3 de sorra rebrà.\nLa platja de Cabrera és la més necessitada i també serà la primera a ser reomplerta. Es preveu que s'hi estiguin uns deu dies, i posteriorment la draga es desplaçarà a Vilassar de Mar, on ha d'actuar durant una setmana.\nPosteriorment treballarà a Premià de Mar i a Montgat, on podria acabar a principis d'agost. La zona d'extracció de sorra autoritzada es troba davant la costa de Premià de Mar, a la mateixa àrea on ja es van realitzar els treballs d'extracció per a l'estabilització de les platges de Barcelona i amb les mateixes exigències de control i seguiment ambiental.\nAl desembre, la Generalitat aboca 330.000 m3 de sorra a Vilassar de Mar i quasi 500.000 a Cabrera. L'actuació costa uns 6 milions d'euros\nAl maig, la Generalitat executa la segona fase i reomple les platges del Masnou i Premià amb 50.000 m3 cadascuna\nPla per dragar els ports del Masnou, Premià, el Balís i Arenys de Mar. Un cost de 2,6 milions\nL'Estat aboca 500.000 m3 a Cabrera, Vilassar, el Masnou i Montgat, i s'hi gasta 12 milions. També actua a Premià i Arenys per una altra via.\nEstat i Generalitat inverteixen 2,2 milions a regenerar les platges de Cabrera, Vilassar, Premià i el Masnou\nMés anellaments de xots (Otus scops) a Tordera 7/7/10. Jose Moreno i Enric Badosa\n4 polls de xot (Otus scops) anellats\nAvui en Jose Moreno i l'Enric Badosa han revisat més caixes niu ocupades per xots (Otus scops) a diferents indrets de Tordera.\nS'han anellat 9 polls més, altres encara eren molt petits o hi havia ous, i en aquesta ocasió totes les femelles han saltat de la caixa sense poder capturar-les.\n2 i 3 polls de xot (Otus scops) un cop anellats...\npolls a l'interior de la caixa niu...\nen Jose revisant una de les caixes...\nl'Enric fotografiant 2 dels pollets anellats...\nEtiquetes de comentaris: espais-Tordera, ornitologia\nAnellaments de xots (Otus scops) a la baixa Tordera 29/6/10 i 6/7/10. Jose Moreno i Enric Badosa\nfemella i 2 polls anellats de xot (Otus scops)\nEntre el passat dimarts 29/6/10 i aquest dimarts 6/7/10, en Jose Moreno i l'Enric Badosa han realitzat controls a caixes nius de Malgrat de Mar, Palafolls i Tordera, amb 6 femelles adultes, 12 polls i 11 ous en total.\nl'interior d'una de les caixes amb 4 polls...\ndues de les femelles...\nEtiquetes de comentaris: espais-Malgrat de Mar, espais-Palafolls, espais-Tordera, ornitologia\nSobre les obres irregulars d'ATLL que han afectat a espais i espècies protegides de la Tordera, 7/7/10...\n“No es coneix ni es valora l’entorn immediat”\n“Trobarem més gent disposada a signar per la protecció de l’Amazònia que per la Tordera”\nLa Coordinadora per a la Salvaguarda del Montseny, Orchis (Associació Naturalistes de la Selva i l’Alt Maresme) i el biòleg Enric Badosa van denunciar el passat 21 de juny, davant la Fiscalia de Medi Ambient, que les obres que realitza actualment l’empresa Aigües Ter – Llobregat (ATL) en el curs de la Tordera no compleixen les normatives en vigor en matèria ambiental. Avui parlem amb Enric Badosa, una de les persones denunciants, perquè ens expliqui el motiu d’aquesta iniciativa conjunta amb les esmentades entitats conservacionistes. Les obres de connexió entre la planta dessalinitzadora de la Tordera (a Blanes) i l’estació de tractament del Ter (a Cardedeu) s’estan realitzant per abastar d’aigua la ciutat de Barcelona.\nPer quin motiu vàreu presentar el passat 21 de juny denúncia contra l’ACA i l’ATL?\nNo denunciem ni el projecte en sí mateix ni la seva necessitat, en aquest sentit és l’opinió personal de cadascun de nosaltres, i si és per retornar el cabal ecològic que per llei li pertoca al riu Ter (que és la principal justificació política per part de l’ACA), no trobaran en nosaltres una excusa pel seu incompliment. Ara bé, no a costa de fer malbé el riu Tordera o malmetre tots els valors naturals d’aquest, i aquí no hi ha cap justificació tècnica o legal.\nFoto: La Tordera Enric Badosa\nEl que es denuncia és la manera i el lloc en que s’executa el projecte. S’ha fet sense cap mena de cura o contemplació justificant una urgència que no existeix (fora d’interessos polítics) i sense els tràmits legals necessaris que garanteixen la protecció d’espais i espècies protegides, saltant-se tota la legislació ambiental al respecte (tant autonòmica com estatal, europea o municipal), i per part d’ATL, ACA i DMAH cadascun d’ells segons competències o funcions. Ens trobem que, no s’ha valorat el seu impacte ni abans ni durant les obres, no ha hagut exposició pública ni del projecte original ni de les moltes modificacions que s’han realitzat en el transcurs de les obres i que afecten al espais teòricament protegits, s’estan finalitzant les obres i encara no hi ha cap mena de mesures correctores o compensatòries envers els valors naturals de les zones afectades, que no són poques, etc., i simplement perquè ningú es queixa.\nDoncs aquesta denúncia és una queixa al respecte per redreçar el mal fet i per evitar que torni a succeir, ja que només s’han fet les obres del traçat de l’artèria principal i encara s’ha d’executar el conjunt de ramals secundaris que afecten d’igual manera a la resta d’espais naturals de pràcticament tota la conca. Encara resta molts espais naturals en perill i han de ser conscients que aquesta no és la manera de fer les coses, que a la Tordera també hi ha lleis per complir i persones que es preocupen pel seu compliment.\nSegons indica la vostra denúncia, el projecte constructiu no compta amb exposició pública…\nPotser això s’hauria de preguntar a ATL, ACA i DMAH. Ni abans de les obres, ni per totes les modificacions de traçat que s’han fet.\nS’al·lega un Decret de sequera que va ser derogat, i una urgència política cara a l’àrea metropolitana de Barcelona i de compliment de compromisos fets amb la gent del Ter, però mai pot ser excusa per saltar-se la legislació vigent (més quan són els que teòricament l’han de fer complir) a costa d’altre territori.\nHa estat una manera de fer de la pròpia administració entenent que com que són elles les que han de vetllar pel compliment de la legislació, per motius de temps i econòmics, i polítics, poden fer-ho si ningú els diu res.\nS’ha de pensar que sempre ens hem topat amb les obres quan ja es feien i quan el mal ja estava fet, no ha hagut marge per evitar les afectacions als espais naturals o sobre algunes espècies protegides.\nTambé considereu que manca un traçat alternatiu, per motius econòmics i de calendari, i assegureu que és possible i viable.\nAl no haver-hi la tramitació ambiental corresponent prèvia a l’execució de les obres, doncs simplement es va dissenyar un traçat “còmode” sense tenir en compte la seva afectació sobre el medi, a més a més de presentar (el projecte) greus mancances com no contemplar d’obertures de carrils nous o zones d’aplec que han fet tant o més mal al medi que el propi traçat. No ha hagut alternatives, van fer un traçat des d’un despatx de Barcelona sobre plànols i ortofotos, però sense tenir en compte el medi natural o la legislació ambiental.\nParadoxalment, ni tan sols ha estat aquesta la principal causa d’afectació sobre els espais naturals, sinó que ni tan sols s’ha seguit el projecte constructiu o el traçat descrit (ja amb greus mancances), i ens trobem amb que la canonada i les obres que comporta la seva instal·lació es fan sobre la llera o el bosc de ribera quan, per exemple, s’havia de restringir als vials ja existents paral·lels al riu.\nEn altres ocasions s’ha fet servir la llera del riu i altres espais naturals per evitar problemes amb empreses o propietaris que estaven afectades. La comoditat i la manca d’un seguiment de l’obra han causat l’ús d’espais públics i naturals on, malauradament, ningú es queixa.\nSoterrat sota camins o conreus de la plana l’impacte hagués estat incomparablement menor.\nA més, assegureu que les obres afecten, directa o indirectament, a espais protegits de la zona.\nLa llista que consta a la denúncia.\nEn el seu conjunt, mediambientalment parlant, que us preocupa més del conjunt d’aquestes actuacions?\nAquelles actuacions que impedeixen la recuperació natural de la zona o que no disposen de mesures correctores o compensatòries, referides especialment a la geomorfologia del riu i a l’augment o ampliació dels accessos oberts dins el medi natural.\nA aquelles zones que simplement s’ha ocupat temporalment l’espai però que no s’ha modificat, simplement cal temps perquè es recuperin per sí mateixes. En aquest sentit, la natura respon de seguida i simplement li cal tranquil·litat i temps, pel que és vital reduir la freqüentació humana. De tota manera, a altres zones s’ha modificat la morfologia de la ribera (constrenyiment, abocament de terres…), de manera que l’impacte produït és irreversible.\nAltre aspecte molt important és que mostra amb claredat la manca d’interès per part de les administracions envers la Tordera i la legislació ambiental, a quedat clar que no els interessa ni els seus valors naturals ni la seva continuïtat, tot i estar obligats i que la ciutadania diposita sobre elles (les administracions) les funcions de gestió i control del medi natural.\nCom valoreu la darrera reunió que vàreu mantenir amb l’ACA i l’ATL?\nCorrecte, ja m’agradaria que totes les administracions et rebessin així. A veure si es compleix el que vàrem acordar.\nHeu reclamat que s’aturin per precaució les obres. Ho veieu factible a curt termini?\nSí que ho varem demanar, verbalment, però no esperem que es produeixi en breu.\nLa legislació és clara al respecte, i ha de ser la Fiscalia qui prengui les mesures necessàries si no ho fan l’ACA o el DMAH. El mal que ja s’ha fet ara és inevitable, es pot corregir però mai evitar, però el que encara no s’ha fet sí es pot evitar. Arrel de la denúncia i de la comunicació dels fets, les actuacions que perjudiquen al medi natural en contra de la legislació vigent tenen més repercussió envers les administracions, ja no només envers les empreses públiques encarregades de l’obra.\nAquestes obres s’estan realitzant per abastar d’aigua a la ciutat de Barcelona. Considereu que existeixen altres alternatives que no haguessin de passar necessàriament pel curs de la Tordera?\nSi l’estratègia d’abastament, és obtenir aigua de dessaladora, no seria més lògic col·locar aquestes més a prop de l’àrea d’abastament? Ja s’està fent una dessaladora al Prat, no se’n podria fer una altra?\nDoncs és fàcil sospitar, i dic sospitar, i semblaria que la intenció real és abastar als municipis i a l’àrea metropolitana amb aigua de l’aqüífer (barata), i barrejada amb la de la dessaladora de Blanes (molt cara). L’aqüífer de la Tordera està protegit per la pròpia ACA.\nCanviant de tema, creus que la ciutadania es va conscienciejant cada vegada més a favor del nostre entorn natural?\nSí evidentment, ara el problema és que és més fàcil conscienciar-se de la necessitat de protegir el rinoceront blanc, o el tigre siberià que les tortugues de la Tordera. Això és pel fet que la gent desconeix molt el seu entorn immediat, pel que no el valora. Jo sempre dic que ningú pot estimar el que no coneix.\nTrobarem més gent disposada a signar per la protecció de l’Amazònia que per que la Tordera tingui un cabal ecològic, per dir alguna cosa.\nHem de pensar que la Tordera fins fa molt poc era on tots els pobles de la conca i abocaven els seus residus urbans i industrials, i considerats per tothom com clavegueres a l’aire lliure. Molta gent no sap que a la Tordera hi ha peixos.\nQuè caldria potenciar al respecte?\nInformació, pedagogia als habitants de la conca, ja des de les escoles o des de caus, i per part de les pròpies administracions, etc… tots tenim molt clar el concepte de patrimoni històric(a ningú se li acudiria tirar a terra una ermita romànica per fer hi passar una canonada), doncs s’ha d’aconseguir que tinguem molt clar el concepte de patrimoni natural (reflex de la història natural d’una zona, i dels usos que els humans n’hem fet al llarg dels segles).\nAra, sobretot, ha d’haver un canvi molt important de l’actitud de totes les administracions (les locals les primeres) que són les principals responsables de la gestió d’aquests espais, i en conseqüència de l’idea d’entorn natural que percep la població.\nEL DIPUTAT BENET MAIMÍ DEMANARÀ EXPLICACIONS AL DEPARTAMENT DE MEDI AMBIENT SOBRE LES OBRES D’ AIGÜES TER-LLOBREGAT ENTRE TORDERA I CARDEDEU.\nRàdio Tordera 7/7/10\nEl diputat de Convergència i Unió (CiU), Benet Maimí, entrarà diverses preguntes a la propera sessió de la comissió parlamentària de Medi Ambient. Segons el diputat, l’objectiu és “esclarir els interrogants que han sorgit durant la realització de les obres d’instal·lació d’una canonada entre la ITAM Tordera (dessalinitzadora) amb l’ estació de tractament d’aigua potable del Ter en terme de Cardedeu impulsades per l’empresa pública Aigües Ter-Llobregat.\nMaimí es pregunta sobre l’existència d’un informe d’impacte ambiental obligatori abans de tirar endavant aquestes modificacions, així com els informes pertinents per conèixer com afecten aquestes als espais protegits de la Tordera inclosos en la xarxa natura 2000 i el Pla d’Espais d’Interès Natural.\nEl diputat Convergent es mostra sorprès que els principals grups ecologistes a nivell català no s’ hagin mogut per defensar les irregularitats que s’estan produint en la zona de la Tordera.\nEn la propera comissió de medi ambient podrien entrar les preguntes, en la seva intervenció, el diputat demanarà sobre el grau de compliment del compromís adquirit per la Generalitat a l’hora d’aplicar mesures compensatòries als afectats de l’obra i imposar un pla de restauració de la zona afectada\nLes entitats que van dur una obra de la dessaladora a la Fiscalia reclamen que s'aturi\nDiari de Girona 7/7/10\nLamenten que en la reunió amb l'ACA i l'ATL no els han portat ni el projecte de connexió que es desenvolupa ni les mesures que es prenen\nLa Coodinadora per a la Salvaguarda del Montseny i Orchis -l'Associació de Naturalistes de la Selva i l'Alt Maresme-van denunciar fa 15 dies a la Fiscalia de Medi Ambient de l'Audiència de Barcelona; al departament de Medi Ambient així com l'Agència Catalana de l'Aigua (ACA) i Aigües del Ter Llobregat (ATLL) per irregularitats en les obres de connexió entre la dessaladora de Blanes i la potabilitzadora de Cardedeu.\nRepresentants d'aquests dues entitats, dilluns es van reunir amb alguns responsables de l'ACA i l'ATLL per dir-los que caldria "paral·litzar de manera precautòria mentre no s'efectuiÏ un estudi dels danys causats a les espècies i els espais protegits de la Tordera" i per tant, es cerquin les mesures correctores adients així com també les compensatòries, afirmen. I és que segons aquestes dues entitats, les obres no han sortit ni a exposició pública ni estudiat l'afectació al medi natural i ara mentre s'està desenvolupant alerten que hi ha una manca de programa de vigilància ambiental de l'obra, s'aboquen sediments en zones inundables, entre d'altres.\nPer tot això, preveien, expliquen en una nota que se'ls mostrés el projecte de la connexió però no el van aportar, però es van comprometre en fer-ho en breu. Per altra banda, també van arrencar el compromís que en un curt període de temps els tècnics de l'ATLL els aportaran també les mesures correctores.\nTot i aquests compromisos de l'ACA i l'ATLL, les dues entitats asseguren que "posteriorment es discutirà la idoneïtat o no de les mesures proposades, independenment de la tramitació judicial" i per tant, decidiran si el que se'ls aporta és el que caldria fer per minimitzar l'impacte ambiental que s'ha provocat amb aquestes obres de la connexió.\nAquesta canonada que uneix Cardedeu amb la dessaladora de Blanes s'està construint per abastir d'aigua l'àrea metropolitana de Barcelona i de fet és un projecte que va decidir-se realitzar pel decret de sequera del període 2007-2008, un decret, que al parer de les entitats conservacionistes no té cap validesa, en ésser derogat i per tant, ja són uns treballs que no tindrien la urgència de llavors.\nEtiquetes de comentaris: aigua, denúncia, espais-riu Tordera, infrastructures, notícies\nAlgunes notícies més per llegir 6-7/7/10...\nPalafolls inicia la campanya de prevenció d'incendis forestals\nMalgrat Confidencial 6/7/10\nLes 35 persones que formen part del Cos de Voluntaris de Protecció Civil de Palafolls, seran les encarregades de la nova campanya de prevenció d’incendis a les zones forestals del municipi. Al llarg dels mesos d’estiu, els voluntaris realitzaran diverses tasques com evitar abocaments incontrolats i la caça furtiva. També s’encarregaran de comprovar l’estat de les pistes i camins forestals i el control de les basses d’aigua.\nEl Cos de Voluntaris farà aquesta tasca de prevenció fins el mes d’octubre.\nPremià renuncia a abocar sorra a tota la platja per no molestar els banyistes\nEl Punt 7/7/10\nLa regeneració del litoral del Baix Maresme se suavitza i la draga començarà a treballar de seguida\nEn primer terme, la platja que rebrà sorra i, al fons, la platja de l'Os, que es quedarà com està, a Premià de Mar. Foto: G.A.\nEl vaixell draga començarà a abocar sorra al litoral del Baix Maresme en els propers dies. Començarà per Cabrera de Mar, on aquests dies els camions ja comencen a treballar preparant el terreny per a l'arribada de la draga. Cabrera és un dels municipis que més necessita aquesta sorra, però d'altres que en tenen més limitaran voluntàriament l'actuació prevista per la Generalitat per evitar problemes amb els banyistes. El Masnou ja va anunciar fa unes setmanes que renunciava a la reposició de la sorra, mentre que Premià de Mar ha demanat que només s'aboqui sorra a les platges més afectades pel temporal de l'hivern passat.\nSegons ha pogut saber aquest diari, l'Ajuntament de Premià de Mar ha demanat a la direcció general de Ports que només s'aboqui sorra a les platges que es troben entre l'estació del tren i el terme municipal del Masnou. En canvi, d'altres platges que tenen una amplada força limitada, com ara la platja de l'Os o la de Bellamar, no rebran cap gra de sorra suplementari.\nEl motiu d'aquesta decisió és que en aquests moments del calendari les platges ja són plenes de banyistes (tant els caps de setmana com els dies feiners) i la regeneració de la costa amb el vaixell draga implica el tancament de les zones afectades uns quants dies. A més a més, un cop s'hi ha fet l'abocament, la sorra resta humida gairebé una setmana i la qualitat que té no és la mateixa que la de la sorra que fa setmanes que és sota el sol. Els veïns han fet arribar aquestes queixes al consistori premianenc, que ha decidit limitar de manera voluntària l'acció de la draga.\nPer la seva banda, Vilassar de Mar, la segona parada de la draga després de Cabrera, encara no ha decidit com reparteix la sorra que els pertoca, però sí que té clar que ho farà de manera més o menys homogènia. El seu alcalde, Joaquim Ferrer (CiU), assegura que tindran en compte les necessitats dels banyistes, però diu que «cal que tothom ha de fer un esforç», ja que si no es posa sorra en determinats punts del litoral, els temporals de l'hivern que ve podrien fer estralls al passeig marítim. Per acabar, l'alcalde del Masnou, Eduard Gisbert (PSC), ja va afirmar en el seu dia que el municipi s'excloïa del procés en entendre que no en tenien «tanta necessitat».\nLa sorra del port d'Arenys\nEl Ministeri de Medi Ambient no abocarà sorra a les platges d'Arenys de Mar tal com pretenia. La mobilització ciutadana ha aturat l'actuació de la draga que havia de portar sorra a la zona de llevant del port. L'alcalde, Ramon Vinyes (PSC), va manifestar ahir que ara per ara és clar que la regeneració no es portarà a terme a les platges arenyenques, però que encara està per determinar si el vaixell que extreu la sorra del fons marí hi anirà a retirar la sorra de la bocana del port. En altres ocasions s'havia demanat de retirar la sorra que s'acumula amb les rierades i dificulta les maniobres d'entrada de les embarcacions. «La neteja de la bocana tampoc s'ha de fer cada any i ara per ara no tenim el mateix problema», manifestava l'alcalde. Tot i que el consistori confia que finalment no aparegui la draga, després de renunciar a la regeneració de sorra a les platges de llevant, aquesta actuació encara està pendent de confirmar.\nEtiquetes de comentaris: costa, muntanya, notícies\n▼ 4 de juliol - 11 de juliol (17)\nEspècies exòtiques a l’estació d’aforament de Can ...\nEl pas elevat del Molí Vell (Pla d’en Grau, Malgra...\nSobre la regeneració de platges amb dragues 7-8/7/...\nMés anellaments de xots (Otus scops) a Tordera 7/7...\nAnellaments de xots (Otus scops) a la baixa Torder...\nSobre les obres irregulars d'ATLL que han afectat ...\nCapturen un dels quatre esquirols coreans no autòc...\nEL MES DE JUNY DE 2010 HA ESTAT DE NORMAL A FRED A...\nDISPONIBLE EL BUTLLETÍ CLIMÀTIC MENSUAL. MAIG DE 2...\nLes obres del port de Blanes 4/7/10...\nTemps d’ocells joves al terra... l’agafem???


Cristina Cifuentes serà la candidata del PP a la Comunitat de Madrid i Esperanza Aguirre a l’Ajuntament – elgarrotxi.cat\nACN Alícia Sánchez-Camacho i Esperanza Aguirre, en un acte del PPC a Barcelona, en una fotografia d'arxiu.\nEl PP ha decidit no renovar la confiança en el president de la Comunitat de Madrid, Ignacio González, i ha triat aquest divendres com a candidata a la presidència Cristina Cifuentes. González, a l’ull de l’huracà per un presumpte cas de corrupció en la compra d’un àtic a Estepona, queda així fora de la cursa electoral. D’altra banda, el Comitè Electoral Nacional del partit, presidit por Alícia Sánchez-Camacho, ha triat també la candidata a l’Ajuntament de Madrid per a les pròximes eleccions municipals en la reunió que ha celebrat aquest divendres. El partit diposita la confiança en la veterana Esperanza Aguirre.\nACN Alícia Sánchez-Camacho i Esperanza Aguirre, en un acte del PPC a Barcelona, en una fotografia d’arxiu.\nA banda de les candidates madrilenyes, el comitè popular també ha triat els candidats a les Illes Balears, tant a la presidència del govern autonòmic com al dels diferents consells insulars i a l’alcaldia de Palma. José Ramón Bauzá repetirà com a candidat a la presidència del govern balear; Margarita Durán serà la candidata a l’alcaldia de Palma de Mallorca; Maria Salom ho serà al Consell Insular de Mallorca; Santiago Tadeo al de Menorca, i Vicente Serra al d’Eivissa.


Mitjans del XVIII\nEl campanar està situat a la part posterior del temple, al costat del presbiteri. És de planta quadrada i presenta tres cossos. El primer cos està organitzat en tres nivells d'idèntica factura, separats per unes motllures. Els laterals estan construïts amb sillar de pedra i la resta del mur amb maçoneria. El segon cos té quatre finestres amb arc de mig punt per a les campanes i a l'exterior unes pilastres als angles. Està rematat per una cornisa a l'exterior i una volta de forn a l'interior. El tercer cos presenta dos trams més estrets que la resta del campanar. Hi ha una finestra a cada lateral i el primer tram té uns arcs disposats en diagonal amb pinacles. La torre està rematada per una coberta de teula a quatre aigües i creu.\nLa torre disposa d'una escala que puja pel perímetre interior fins a arribar a una habitació on es guarda la maquinària del rellotge. Des d'aquest nivell l'escala és de caragol fins a la sala de les campanes.\nFins a la dècada dels anys 80 del segle XX les campanes conservaren la instal·lació tradicional. D'aquesta, les truges de fusta eren un dels elements més valuosos perquè igual que altres localitats properes presentava algunes lleugeres variacions respecte del perfil tradicional valencià. La mitjana tenia una maça horària per tocar les hores.\nL'any 1998 les quatre campanes estaven instal·lades amb truges de ferro de la foneria de Salvador Manclús del Grau de València, dotades amb rodes per mecanitzar-les però sense motors. Les tres majors tenien cordes que des dels batalls arrivaben fins als peus del campanar. A més la mitjana tenia una maça horària en funcionament que era accionada per la maquinària del rellotge.\nL'estat de conservació del campanar és bo. La maquinària del rellotge està situada al seu lloc tradicional però no funciona. Les quatre campanes disposen de les truges de ferro documentades l'any 1998 i estan mecanitzades amb motors de vol continu i electromalls monofàsics. Disposen de batalls lligats i reforçats amb cable de seguretat.\nTé un conjunt de quatre campanes. La més antiga és la mitjana, dedicada a la Mare de Déu Gràcia i Sant Blai, i fosa per Manuel de Casanueva, fonedor procedent de la població càntabra d'Arnuero i que segurament treballava de forma itinerant. Aquest fet es denota en les característiques de la campana, totalment diferent de les foses pels fonedors valencians del moment. En primer lloc presenta una forma molt més allargada, pròpia del perfil esquilonat càntabre. En segon la distribució de les inscripcions amb els noms de les persones de la Sagrada Família i la data de fosa al terç i altres al mig peu. La gran i la més xicoteta són obra de Vicente Domingo Roses (o Rosas) i daten de l'any 1884. Aquest fonedor és possiblement l'autor de la tercera, fosa l'any 1881.\nL'any 1998 les tres campanes grans presentaven llargues cordes que arribaven fins als peus del campanar i que servien per a tocar-les des de baix. Les quatre es voltejaven des de la sala de les campanes i la mitjana tocava les hores amb la maça horària.\nLes quatre campanes voltegen i repiquen automàticament. La mitjana serveix per tocar les hores.\nLa construcció del temple parroquial es situa en l'any 1742, per tant el campanar es devia construir entorn d'aquesta data. Les campanes es degueren fondre durant la segona meitat del segle XVIII si bé d'aquesta època sols es conserva una, datada de l'any 1777. L'any 1881 es va fondre la tercera i en 1884 es varen refondre la gran i la més xicoteta. Totes elles es salvaren de la destrucció l'any 1936 i fins a la dècada dels anys 80 del segle XX conservaren les instal·lacions tradicionals. L'any 1998 les antigues truges de fusta havien desaparegut i en el seu lloc s'havien instal·lat unes de ferro, treball fet per la foneria de Salvador Manclús del Grau de València. Amb posterioritat a aquesta data es motoritzaren amb motors de vol continu i electromalls monofàsics.\nSala de les campanes Abdó i Senén (1) ROSAS, VICENTE DOMINGO 1884 46 56\nSala de les campanes Sant Blai (2) ROSAS, VICENTE DOMINGO 1881 55 96\nSala de les campanes Maria de Gràcia i Sant Blai (3) CASANUEVA, MANUEL DE 1777 73 225\nSala de les campanes Mare de Déu de l'Assumpció (4) ROSAS, VICENTE DOMINGO 1884 98 545\nRellotge mecànic - Parròquia de l'Assumpció de Nostra Senyora - GORGA (COMUNITAT VALENCIANA)\nEl rellotge està situat a una habitació construïda just baix de la sala de les campanes. L'any 1998 encara funcionava i sembla que amb la mecanització de les campanes va deixar de tenir ús. Es conserven les transmissions per accionar la maça horària que tenia una de les campanes.\nALEPUZ CHELET, Joan; CANET LLODRÀ, Ximo [Documentació de la maquinària] (16-02-2020)\nClock-o-Matic Apollo III\nGORGA: Campanes, campaners i tocs


Infantil ( P5): Treballem la consciència fonològica! - luzcasanova\nInfantil ( P5): Treballem la consciència fonològica!\n13 de febr. 2017, 14:10 publicada per Web Infantil\nLa nostra escola, durant l’etapa de l’educació infantil, treballa molt la consciència fonològica mitjançant el joc ja que és una de les maneres d’aprendre significativament que resulta atractives i dinàmiques per l’infant.\nEscoltar sorolls i sons és una manera senzilla i natural per potenciar la discriminació auditiva.\nUn dels objectius que volem aconseguir amb aquesta manera de treballar és potenciar l’escolta activa dels nostres alumnes.\nA més a més, escoltem poemes, dites, contes...\nDurant aquest curs, les formigues han après moltes històries de lletrilandia i han conegut d’aprop algunes lletres que viuen allà i com parlen entre elles. Tots els dilluns, estan desitjosos d’escoltar algun conte. Els agrada molttttt!\nPer poder diferenciar les lletres entre elles, han fet molts exercicis fonològics i ara ja són capaços de llegir síl·labes i algunes formigues inclús paraules. Però el més important, no és saber llegir sinó haver fet aquests exercicis previs. Per tant, és molt important respectar el nivell maduratiu de cada infant. Estan molt motivats pels nous aprenentatges i els agrada ajudar-se entre ells!\nAra que les formigues s’estan fent grans, ja són capaces de fer dictats dels sons de les lletres treballades i també barrejant-les amb les vocals, mitjançant les síl·labes.\nSi voleu veure com ho han fet feu un clic a sobre de la imatge.


Protecció de dades de caràcter personal – Can Pujol\nHERAS-ALAY, S.C garanteix la total privacitat de les dades personals dels nostres clients i usuaris. Totes les dades enviades a través dels formularis que figuren a la nostra web, formen part d’una base de dades protegida d’acord amb les esmentades lleis.\nAprofitem per recordar-li que HERAS-ALAY, S.C no ven ni comparteix amb cap entitat o organització les dades que els nostres usuaris ens han facilitat. Aquestes dades només podran ser usades per facilitar als interessats informació sobre els serveis donats i sobre el procediment per reservar habitacions.\n© 2021 Can Pujol · Tots els drets reservats · Avís legal


Jornada de teatre en anglès a la Pobla de Segur – Comarques de Ponent\nJornada de teatre en anglès a la Pobla de Segur\nCoincidint amb l’Any Internacional de les Llengües i l’Any Internacional del Diàleg Multicultural per Mans Unides, el departament d’Educació va organitzar, a la Pobla de Segur, una jornada de teatre escolar en anglès adreçat a primària, a la qual hi van assitir els alumnes del CEIP La Closa d’Esterri d’Àneu, CEIP Els Raiers de la Pobla de Segur, i les ZER del Pallars Jussà i de l’Alta Ribagorça. Aquesta activitat, que es va celebrar el passat dia 3 al Cine Avenida de la Pobla, anava dirigida a tots els centres educatius de primària que desenvolupen projectes d’innovació educativa dins del Pla Experimental de Llengües Estrangeres. L’activitat de la Pobla de Segur va ser l’única d’aquestes característiques que es va celebrar a la demarcació de Lleida. Coincidint amb l’Any Internacional de les Llengües i l’Any Internacional del Diàleg Multicultural per Mans Unides, el departament d’Educació va organitzar, a la Pobla de Segur, una jornada de teatre escolar en anglès adreçat a primària, a la qual hi van assitir els alumnes del CEIP La Closa d’Esterri d’Àneu, CEIP Els Raiers de la Pobla de Segur, i les ZER del Pallars Jussà i de l’Alta Ribagorça. Aquesta activitat, que es va celebrar el passat dia 3 al Cine Avenida de la Pobla, anava dirigida a tots els centres educatius de primària que desenvolupen projectes d’innovació educativa dins del Pla Experimental de Llengües Estrangeres. L’activitat de la Pobla de Segur va ser l’única d’aquestes característiques que es va celebrar a la demarcació de Lleida.


Com han de ser els plans de fidelització de les pimes? - Blog de CEDEC\nDe la mateixa manera que oferir unes condicions avantatjoses als nous clients és un greuge per als antics, aquest tipus de plans de fidelització tampoc no s’han d’adreçar als clients que més gastin, perquè els que consumeixen de forma ocasional a l’empresa es poden sentir menystinguts i decidir no continuar consumint (quan són precisament els clients ocasionals els que potencialment presenten un recorregut més atractiu per a l’empresa, atès que els que gasten més ja acostumen a estar força fidelitzats).\nNo obstant això, el fet que l’estratègia hagi d’incloure tots els clients no vol dir que hi hagi un pla únic on hagin de caber tots, ja que així es corre el risc que les campanyes siguin excessivament generals i no aconsegueixin cridar l’atenció. Per contra, és important personalitzar les campanyes i, per fer-ho, cal conèixer bé els clients que ja es tenen, per saber com són i poder adaptar les accions a cadascun.\nPer conèixer el client cal parlar-hi, escoltar-lo i mantenir el flux de comunicació sempre obert. Però això funciona cap a totes dues bandes: l’empresa també s’ha de comunicar i evitar l’error de simplement reprendre el contacte quan hi ha una promoció o quan passa alguna cosa especial. La informació sobre els productes, les novetats o el dia a dia de la companyia ha de ser constant (encara que sense caure en l’excés i saturar el client) a través dels punts de venda i també de canals digitals com les xarxes socials o el correu electrònic. A més, aquesta comunicació ha de ser tan humana i natural com sigui possible i evitar de centrar-se només en qüestions promocionals.\nHan d’afavorir el boca a boca\nUna acció que sempre resulta positiva és premiar la prescripció positiva per afavorir que els clients mateixos actuïn com a ambaixadors de la marca i animin els seus coneguts a provar un producte o un servei determinats. Això és molt eficaç, perquè la credibilitat d’un usuari sempre és més gran que la de l’empresa i perquè és una estratègia que no suposa un gran cost. Però, com es pot influir en la gent perquè recomani la nostra empresa? Una possibilitat és oferir premis quan parlin de l’empresa a les seves xarxes socials i aportar-los a canvi una menció especial, l’entrada en algun sorteig o, fins i tot, un petit descompte.\nNo cal que se centrin en els descomptes\nUn programa de fidelització vol establir una relació a llarg termini amb el client i, per tant, no és gaire rendible fer-ho a través de promocions i descomptes agressius. És clar que es pot plantejar un programa de punts que doni dret a algun avantatge –que pot ser econòmic– o a descomptes addicionals per als clients inscrits en el pla de fidelització, però aquesta mai no ha de ser la base estratègica de les campanyes de retenció de clients, ja que, si es queden únicament pel descompte, és que no estan realment fidelitzats.\nA CEDEC, Centro Europeo de Evolución Económica, considerem que és fonamental que totes les empreses sàpiguen com retenir els seus clients a través d’una atenció excel·lent, però també amb programes i accions específiques adreçats a aquesta finalitat. Així s’aconsegueix construir una comunitat fidel, que sustentarà el creixement de l’empresa i l’ajudarà a progressar vers l’excel·lència empresarial.\n← Canvis a l’empresa familiar que poden afectar la gestió del negoci\n4 qualitats que qualsevol director de màrqueting ha de tenir →


El Gronxador d'Artijoc: VINIL PLUJA DE LLETRES\nVINIL PLUJA DE LLETRES\nVinils originals, divertits, diferents i els agradaran tant a infants com a pares.\nEls vinils són una manera efectiva i senzilla de decorar qualsevol espai de casa teva, interior o exterior. És resistent i rentable i a diferència dels adhesius convencionals, els vinils decoratius són molt senzills de retirar sense deixar ni rastre ni malmetre la superfície on estava col·locat.\n28x31cm - 22€\n59x70cm - 55€\nHeike Freire i Educar en Verd a Artijoc\n5è dia de casalet\n4rt dia Casalet\n3er dia del Casalet d'Estiu 2012\n2on dia del Casalet d'Estiu 2012Avui\n1er dia de Casalet d'Estiu 2012\nMEMO FRUTAL DE HABA\nMALETA D'EINES DE HABA\nLA PRINCESA I EL PÈSOL DE HABA\nVINIL VAIXELL PIRATA\nEco fira de Mataró\nJoguines de Ludojoc a Artijoc\núltims dies per apuntar-se al curs!\nVinils decoratius, pràctics i divertits


Estratègies del petit comerç per competir amb grans superfícies\nLes estratègies empresarials que poden triar els comerciants són diverses. En aquest informe desenvolupem algunes que els experts del sector assenyalen com les més importants per muntar un petit comerç modern, amb capacitat per resistir la competència de les grans superfícies.\nLa qualitat total i la PIME\nImplantar un sistema de qualitat en una empresa implica que allò que aquesta empresa sap fer es faci de forma correcta, de la millor manera possible. En aquest informe veurem com podem prendre idees i pràctiques de la teoria de la qualitat per millorar la nostra prestació de serveis, els productes que s'obtenen i la manera d'aconseguir-los; en definitiva, la competitivitat del nostre negoci.\nSecretaria d'Economia del Govern de Mèxic. "Evaluació d'indicadors de competitivitat"


Una volta més hem passat del blanc al negre en molt poc de temps, de la pluja torrencial a la calma més absoluta. I mentre alguns rius i barrancs continuen portant aigua com fa temps que no veiem, al mateix temps comprovem els efectes de l’anticicló i de l’estabilitat que ens proporciona en inversions tèrmiques nocturnes o en un descens del nivell de la mar (que podeu comprovar en la foto que il·lustra este post de Quico Llobell).\nBaixada del nivell del mar provocada per l'anticicló (altes pressions atmosfèriques) de gener, que també ens deixa la mar tranquil·la i plana.\nXàbia, Quico Llobell.@AEMET_CValencia pic.twitter.com/5uLyChd1pL\n— À Punt Oratge (@apuntoratge) January 2, 2022\nLes minves de la mar són típiques dels mesos d’hivern però en esta primavera tan boja que estem tenint també les tenim ara al mes de maig.\nI així continuarà perquè tan hui com els pròxims dies continuem parlant de temps estable i d’altres pressions.\nEl dia comença amb sol i a penes algunes boirines o núvols baixos que s’han vist arran de costa, i encara que esta vesprada també es veuran núvols en zones de muntanya ni de llarg arribaran a tapar el cel.\nLes temperatures es mantindran en els valors d’ahir o encara pujaran un poc més.\nDemà dijous cal esperar un xicotet descens tèrmic en estar el cel un poc més ennuvolat.\nPotser pugen les temperatures nocturnes però al centre del dia els termòmetres marcaran dos o tres graus menys que hui.\nDivendres també tindrem núvols alts i les temperatures es mantindran en valors molt semblants als de demà dijous però el cap de setmana tornen a pujar les temperatures tocant de nou els 30 graus al centre i per l’interior, i els 25 a la costa.\nEl cap de setmana també haurem d’estar atents a la probabilitat que es formen tempestes de vesprada a les muntanyes del nord.


Passeig per boscos i barrancs — Historic noticies i altres web antiga\nPasseig per boscos i barrancs\nlast modified 2011-12-06 10:47\nIndrets espectaculars en el recorregut realitzat.\nAquest passat diumenge es va celebrar una nova activitat de senderisme dins el programa A peu per Menorca que dinamitza el GOB amb la col·laboració del Departament de Cultura del Consell Insular.\n110 persones van prendre part d'aquest itinerari, que va sortir de Cala Galdana a les 10 h. i va transcórrer pel Camí de Cavalls. La platja de Cala Mitjana apareix ben prest, presidida per la claror dels penyals. El camí passa pel fons de la platja i avança cap a l'interior del bosc.\nDurant tota la caminada, es van veure i fotografiar abundants bolets, de moltes espècies diferents. La humitat es coneix dins el bosc i la vida de la tardor és ben present a la natura després de les pluges. El primer paisatge propi de barranc es veu en creuar el ramal de Trebalúger, que conserva els plans conreats al recer del vent que brinden les parets verticals.\nPoc després es creua també el torrent més gran, que prové del ramal d'Albranca, avui dotat amb un pont de llenya per a facilitar-ne el pas. En ser a la meitat de l'excursió es va fer una aturada per reposar forces i es va gaudir de les explicacions del botànic Pere Fraga, que va explicar detalls de la configuració de la zona, els seus ecosistemes i també algunes toponímies relacionades amb les fonts històriques.\nDe nou frescos, es va remuntar la pujada del barranc entre alzines majestuoses i antics camins empedrats. Es va passat per portells dotats de barreres de cop. Alguns guarden la memòria dels enfrontaments dels anys de reivindicació del Camí de Cavalls.\nFamílies a peu, grups d'amics ciclistes i alguns cercadors d'esclatassangs, en van anar saludant al llarg del passeig, que va tenir un temps molt calorós per l'època en què ens trobam. Quan s'acaba el bosc, apareix la platja de Binigaus, d'arena de color safrà. Al final, un servei de bus esperava els excursionistes, satisfets d'un matí de diumenge ben aprofitat.\nponts i torrents\nPosted by Anonymous User at 2011-12-06 17:07\nQuan he llegit sobre es pont, m'ha vingut es record de que es torrent de Binimel·là creix quan plou molt i no deixa passar en direcció a Pregonda, fent que trenqui sa ruta a peu. Aquests dies t'havies de treure els pantalons per poder passar, de tanta aigua que duia.\nHi ha una "pasarela" vora es torrent per protegir sa zona dunar, però acaba a sa platja. Tal vegada convindria fer una extensió de s'estructura ja feta i que deixés a sa gent a s'altra banda(?).


El pròxim plenari, del 28 de novembre, tots els grups municipals de l'Ajuntament d'Alcoi recolzaran una declaració institucional que sol·licita convertir les 4 places de jutge existents en la ciutat en places de magistrat, intentant millorar la situació de la justícia. La petició que vol transformar la planta judicial ja va ser aprovada el passat 9 de novembre per unanimitat en la Junta de Jutges d'Alcoi.\nLa declaració institucional subscrita per tots els partits alcoians que formen part de la corporació municipal indica que «l'elevació a la categoria de Magistrat de les esmentades places permetria oferir a la població de fet i de dret del partit una millor qualitat en l'administració de justícia, ja que al resultar de mode innat les places de magistrat més atractives que les de jutge s'aconseguiria una major permanència en el temps dels titulars en elles destinats, que òbviament, redundaria en una major agilitat en la tramitació dels procediments ja que en augmentar el temps mitjà de permanència en les places, s'augmentaria el coneixement dels assumptes civils i penals».\nEn la declaració es deixa constància de les especials característiques del partit judicial d'Alcoi que consta de 28 municipis, amb una població que supera els 100.000 habitants (en festivitats puntuals, més de 150.000), amb una capital que és Alcoi, al voltant dels 60.000. Existeixen actualment quatre jutjats i la demanda d'un cinquè per part del tribunal de Justícia de la Comunitat Valenciana a causa de la àmplia xifra d'assumptes civils que supera àmpliament el mòduls determinats per el Consell General del Poder Judicial.\nIgualment, es compta amb la seu de la Fiscalia territorial d'Alacant (amb 6 advocats fiscals que serveixen a Alcoi, ibi i Villena), clínica forense i és junta electoral de zona.\nTal i com destaca, la declaració institucional, als últims 10 anys s'han produït, als diferents jutjats, moltes possessions i cesses. En el número 1 (10 possessions i 10 cesses); en el jutjat 2, 9; en el jutjat num 3, 12; i en el número 4 creat més recentment , 11 possessions i 10 cesses.\nLa declaració també deixa clar que la mesura s'ha realitzat a altres partits judicials amb menys població o amb menys nombre de jutjats, posant com exemple, Plasència o Maó, a més de ser una petició demandada des de fa molts temps pel Col·legi d'advocats d'Alcoi i molts altres col·lectius.


La campana movedissa (Goethe, set by (Carl Loewe, Arnold Mendelssohn, Friedrich Niggli, Robert Schumann, Margarete Voigt-Schweikert)) (The LiederNet Archive: Texts and Translations to Lieder, mélodies, canzoni, and other classical vocal music)\nLa campana movedissa\nque mai es conformava d’anar a l’església,\ni els diumenges sempre trobava la manera\nde prendre el camí per anar al camp.\nLa mare deia: toca la campana\ni és una obligació per a tu,\nsi no t’hi aveses,\nella vindrà a cercar-te.\nEl nen pensà: la campana penja\nallà dalt a la torre.\nI de seguit prenia el camí vers els camps\ncom quan s’escapava de l’escola.\nLa campana, la campana jo no toca,\ndigué la mare tremolant.\nPerò quin espant, al seu darrere!\nLa campana anava vacil•lant al seu darrere.\nPeonava de pressa, a penes es podia creure;\nel pobre nen esglaiat,\ncorria veloç, com en somnis;\nla campana el volia atrapar.\nPerò ell, hàbilment s’esquitllà\ni amb gran rapidesa\ns’apressà, travessant prats, camps i matossars,\nvers l’església, vers la capella.\nI cada diumenge i dia de festa\nell pensa en la seva malifeta,\nal primer toc de campana,\nno espera l’ordre de ningú.


Quines són les cardiopaties congènites més freqüents? | CorAvant\nAACIC i CorAvant treballem conjuntament amb l’objectiu de millorar la qualitat de vida de les persones amb cardiopatia congènita\tUna cardiopatia congènita és una malformació de l’estructura del cor que s’inicia des del primer moment de la gestació i requereix seguiment mèdic.\tOferim resposta a les necessitats socials de les persones amb cardiopatia congènita, de les seves famílies i dels professionals\tTens diverses maneres per a vincular-te amb la nostra entitat i col·laborar amb nosaltres\tDonem a conèixer la realitat de les cardiopaties congènites a la societat a partir de d’actes solidaris i campanyes de sensibilització\tUn text que defineixi en 2 o 3 línies els objectius de comunicació d'aquesta secció Quines són les cardiopaties congènites més freqüents?\nExisteixen al voltant de 300 diagnòstics diferents de cardiopatia congènita. Tot i que les persones afectades tenen unes característiques comunes, cada diagnòstic tindrà una evolució, un pronòstic i un tractament diferent.\nComunicació interauricular (CIA): Es tracta d’un forat de la membrana que hi ha entre les dues aurícules que fa que es comuniquin entre elles i que, per tant, es barregi la sang oxigenada d’una amb la no oxigenada de l’altra, perdent doncs part d’aquest oxigen.\nComunicació interventricular (CIV): Consisteix en un forat en la membrana que separa els dos ventricles que fa que la sang oxigenada es barregi amb la no oxigenada i de nou sigui oxigenada pel pulmó, produint un doble esforç d’aquest que pot ocasionar una hipertensió pulmonar.\nEstenosi pulmonar: És la constricció de la vàlvula o anell pulmonar, que és l’encarregada de donar pas a la sang que va del cor cap al pulmó. En el cas que existeixi aquesta constricció, el ventricle dret ha de treballar molt més per fer arribar la sang al pulmó. Això pot ocasionar una dilatació del ventricle que afecti el seu funcionament.\nEstenosi aòrtica: És la constricció de la vàlvula aòrtica, que és la que permet el pas de la sang oxigenada procedent del pulmó des del ventricle esquerre a la resta del nostre cos a través de l’aorta. Aquesta constricció fa que el ventricle hagi de fer més pressió fent que el múscul del propi cor es faci mes gruixut i perdi força. Si això passa, part de la sang es queda dins del ventricle o torna al pulmó i no arriba a la resta del cos. També podem trobar aquesta causa quan la convicció es troba en la pròpia aorta, en aquest cas estem parlat d’una Coartació de l’aorta.\nDuctus persistent: El ductus és un vas que comunica, en el fetus, l’aorta amb l’artèria pulmonar. En el moment del naixement, aquest vas es tanca i s’inicia el circuit normal de la sang dins del cor. Si aquest vas no es tanca, tota la sang es comença a barrejar augmentant el flux de sang dins del propi cor i produint una sobrecàrrega del funcionament d’aquest i dels pulmons.\nTetralogia de Fallot: Consisteix en la existència d’una comunicació interventricular i una estenosi pulmonar a la vegada. En aquest cas, l’aorta rep molt poca sang oxigenada per enviar a la resta del cos, ja que per un costat hi ha una dificultat per poder fer arribar la sang al pulmó a oxigenar-se (estenosis pulmonar) i, per l’ altre, aquesta poca sang es barrejarà amb la no oxigenada procedent del ventricle dret (comunicació interventricular). Aquesta situació provoca una hipertròfia en el ventricle dret i una malformació en la pròpia aorta, d’ aquí que s’anomeni tetralogia (tetra = quatre) donat que acaben produint-se quatre malformacions.\nVentricle únic: En aquest cas parlem de la manca d’un ventricle, normalment el dret. El ventricle esquerre es constitueix com a ventricle únic havent de fer les funcions dels dos ventricles i barrejant-se en ell la sang oxigenada i la no oxigenada. Això fa que el treball sigui el doble, produint una sobrecàrrega i que la sang que es reparteix pel cos no tingui el suficient oxigen necessari.\nTransposició de grans artèries (TGA): Consisteix en un error en la connexió entre els ventricles i les seves respectives artèries. El ventricle dret es connecta amb l’aorta enlloc de connectar-se amb l’artèria pulmonar i el ventricle esquerre es connecta amb l’artèria pulmonar enlloc de connectar-se amb l’aorta. En aquest cas, la sang oxigenada torna al pulmó a oxigenar-se de nou i la sang sense oxigen en lloc d’anar al pulmó es reparteix per tot el cos. De vegades aquesta patologia s’acompanya amb una comunicació ventricular i/o una estenosi pulmonar.\nMiocardiopaties: Les miocardiopaties fan referència a aquelles afectacions del múscul del cor, el miocardi, i no a les estructures. El bon funcionament del miocardi és bàsic per una bona circulació de la sang i, per tant, el seu mal funcionament pot produir d’altres patologies.\nAltres tipus de cardiopaties freqüents:\n– Transposició de grans vasos.\n– Atrèsia pulmonar.\n– Atrèsia tricuspídea.\n– Truncus arteriòs.


No us perdeu l'Aula de la Fundació Jaume Bofill "Innovació i lectura: com arribar a nous lectors?"\nInnovació i lectura: com arribar a nous lectors? AULA DE LA FUNDACIÓ JAUME BOFILL: Dimarts 12 de març de 2013 a les 18.00 h a l'EspaiCaixa Casa Macaya la Fundació Jaume Bofill us convida a debatre sobre les qüestions següents: Quins reptes i oportunitats tenim avui relacionats amb la lectura? Quines són les claus de l'èxit dels projectes de foment de la lectura? Com es creen lectors i le ...\nJa estan disponibles els vídeos de la Trobada pedagògica "Lectura i èxit educatiu" celebrada el dissabte 15 de desembre a l'auditori del CaixaFòrum de Barcelona: Conferència "Lectura i èxit educatiu". Imma Canal, assessora tècnica docent del Servei d'Immersió i Acolliment Lingüístics, experta en comprensió lectora i coordinadora de l'Impuls de la Lectura del Departament d'Ensenya ...\nDes de la Facultat de Biblioteconomia i Documentació de la Universitat de Barcelona, el grup de recerca Bescolar i el Col·legi Oficial de Bibliotecaris-Documentalistes de Catalunya s'estan organitzant les 5es Jornades de Biblioteques Escolars, que se celebraran els dies cinc i sis de març a la Facultat de Biblioteconomia i Documentació de la Universitat de Barcelona. Aquestes Jornades volen se ...\nTrobada pedagògica "Lectura i èxit educatiu"\nDissabte, 15 de desembre de 2012 es va celebrar una trobada per aprofundir sobre la influència de la lectura en l'èxit educatiu: Com podem potenciar l'èxit educatiu a través de la lectura? Com treballar la lectura més enllà del centre educatiu? Amb quins altres agents podem comptar? Quin lloc han d'ocupar les famílies? Quin és el paper dels referents lectors en l'aprenenta ...\nTu també pots fer molt per la lectura! Materials per al voluntariat\nAquest curs estrenem la carpeta de materials per al voluntariat del LECXIT Tu també pots fer molt per la lectura! Es tracta de fitxes amb estratègies, recursos i coneixements per reforçar les competències lectores dels infants. La carpeta té quatre apartats: 1. “Llegir amb ells”, de Juli Palou, descriu els diferents nivells de comprensió lectora, indicacions sobre quine ...


Els especialistes treballen en motors més nets i eficients però en les pròximes dècades encara s'usarà la combustió interna alternativa\nMalgrat l'increment de la quota de mercat dels vehicles elèctrics en els últims anys, el motor de combustió interna alternatiu (MCIA) continua sent el sistema motriu més emprat en el sector de l'automoció i és previsible que continue utilitzant-se en les pròximes dècades, segons han explicat els investigadors del CMT Motors Tèrmics de la UPV Ricardo Novella i Jaime Martín, i José Padilla, responsable de Màrqueting de Producte en Littlefuse, durant el seminari organitzat per la Càtedra BP de Medi Ambient Industrial de l'UJI.\nSota el títol de «Tendències en les noves generacions de motors alternatius», i amb l'assistència de 64 persones, els experts han aprofundit en algunes de les noves tecnologies que permetran desenvolupar motors més nets i eficients. En els pròxims anys, malgrat el possible increment dels vehicles elèctrics, aproximadament un 98% dels cotxes que circulen pels carrers estaran encara impulsats de manera total o parcial (en sistemes híbrids) per un motor de combustió interna, ja siga dièsel, gasolina o gas.\nEl problema de l'escalfament global i la necessitat d'adaptar-se a les futures restriccions fan que aquests motors s'enfronten al repte de millorar les seues prestacions, reduint el seu consum i les emissions contaminants (NOx, CO, partícules…).\nEn el seminari s'han exposat dues de les línies de desenvolupament en les quals està treballant el CMT Motors Tèrmics de la Universitat Politècnica de València. El primer projecte, dut a terme juntament amb la multinacional Littelfuse, se centra en els sistemes d'ignició dels motors, el funcionament dels quals incideix directament en la fiabilitat del motor i les emissions.\nLa segona línia, el projecte europeu Dieper, ha permès desenvolupar un nou motor dièsel de baix consum que redueix les emissions de partícules contaminants més d'un 80% respecte als límits legals actuals. En aquest projecte impulsat per la multinacional austríaca AVL han participat també importants entitats i empreses del sector de l'automòbil.\nLa Càtedra sorgeix per l'interès de BP Oil España i la Universitat Jaume I a proporcionar mecanismes per a facilitar la recerca i la divulgació en l'àmbit del medi ambient industrial, així com per acostar el món de l'ensenyament a la realitat de la indústria.\nEn el compromís amb el medi ambient, vol contribuir al seu benestar amb accions destinades a disseminar el coneixement i a fomentar la consciència ambiental. Per això, volen convidar professorat, investigadors i investigadores i professionals de les empreses a col·laborar amb la càtedra.


CodeClub 2020: Taller de programació – Xarxa de Biblioteques de Cornellà\nTorna el CodeClub, tallers de programació per a infant de 9 a 11 anys, a la Biblioteca Central de Cornellà.\nT’agraden els videojocs? Voldries dissenyar el teu propi joc d’ordinador. Els CodeClubs són una xarxa d’activitats gratuïtes i gestionades per voluntaris que tenen per objectiu donar als joves l’oportunitat d’aprendre a programar. Es realitzaran un total de 12 sessions, que ensenyarà als participants els conceptes més elementals de la programació amb el programari Scratch.\nLes sessions seran del 4 de febrer al 12 de març del 2020 tots els dimarts i dijous de 18:30 a 20 h. i es duren a terme amb la col·laboració del Servei de Biblioteques de la Generalitat amb Code Club Catalunya i les universitats UOC, UPC-FIB, UDG, UPF, UB-Biblioteconomia i Elisava.\nInfants de 9 a 11 anys\nSala d’ordinadors de la Biblioteca Central


Una gran onada va arrossegar a l'aigua almenys cinc persones, entre elles una dona de nacionalitat francesa de 59 anys que va morir\nRosesDesprés de més de sis hores de recerca per terra, mar i aire, els equips de rescat han donat per finalitzat l'ampli dispositiu de recerca que s'ha realitzat des d'aquest divendres per trobar noves víctimes de l'onatge de Roses, on aquest divendres va morir una dona engolida per una onada.\nEls equips de recerca han resseguit per aire amb l'helicòpter de Salvament Marítim tota la línia de costa fins a l'Escala, han rastrejat per terra els marges del canal i s'han submergit dins del mar per intentar trobar algun rastre d'altres afectats, tal com apuntaven alguns testimonis.\nEls cossos només han localitzat la bossa de la víctima mortal, que ha estat posada a disposició dels Mossos d'Esquadra. El dispositiu ha comptat amb diverses dotacions dels Bombers de la Generalitat, els Mossos d'Esquadra amb una unitat subaquàtica, la Policia Local de Roses i Salvament Marítim, que ha mobilitzat un helicòpter.\nLa recerca va començar la nit de divendres quan alguns dels afectats per l'onada que va fer perdre la vida a una dona francesa van assegurar que havien caigut altres persones al mar.\nEls fets van succeir aquest divendres al voltant de les set de la tarda quan una onada de grans dimensions va xocar contra l'espigó i va sorprendre una família francesa que estava passejant per la zona de vianants. L'onada va engolir una dona de 59 anys, que va perdre la vida.\nEl seu marit i el seu nét van poder sortir de l'aigua i no van patir ferides greus. L'onatge també va fer caure al mar dos joves de mitjana edat i va causar que una altra persona xoqués contra el terra. Després de ser atès al CAP de Roses, un dels joves, que va sortir pel seu propi peu nedant fins a la platja d'Empuriabrava, va assegurar que en l'accident havia caigut a l'aigua una altra persona.\nEl marit de la víctima va assenyalar que almenys una desena de persones s'havien vist afectades per aquest incident. No obstant això, posteriorment, el jove va comentar que no estava segur del que havia vist i que era possible que s'hagués equivocat en la seva afirmació.\nDesprés de buscar durant hores, els cossos no han trobat una segona víctima, tot i que encara continua desaparegut l'animal de companyia (un gos) que passejava amb la família francesa.\nEl consistori va lamentar "profundament" els fets i va decidir tancar l'accés a l'espigó en qualsevol pròxim cas de temporal, llevantada o mala mar.\ntemporal onada roses víctima


Quatre esportistes del Cerdanyola CH, convocats als entrenaments de la selecció espanyola – SECCIÓ D'HOQUEI PATINS DEL CERDANYOLA CH\nGemma Solé, Carla Batlle, Héctor Sánchez i Joan Gangonells. FOTOS: Mónica García\nUn total de quatre jugadors i jugadores del Cerdanyola Club d’Hoquei han estat convocats per la Real Federación Española de Patinaje per participar als entrenaments de control de la selecció espanyola.\nGemma Solé i la portera Carla Batlle, jugadores de l’equip d’Ok Liga, participaran als controls de la selecció femenina absoluta. Batlle formarà part dels entrenaments els dies 30 i 31 de març al Poliesportiu Can Violi de La Garriga, i Gemma Solé s’hi afegirà el dia 31.\nEn la secció masculina, Joan Gangonells i el porter Héctor Sánchez també han estat cridats per la RFEP per participar als entrenaments de les seleccions de base. Gangonells entrenarà amb la selecció Sub-19 el 30 de març al Complex Esportiu de la Bonaigua de Sant Just Desvern. Per la seva banda, Héctor Sánchez ho farà el 31 de març amb la selecció Sub-17 a Pavelló Municipal de Can Xarau, la casa del Cerdanyola CH.\nEl club se sent molt content pel reconeixement i l’oportunitat donada als seus quatre esportistes, que treballaran amb els altres els millors jugadors i jugadores de les seves categories.


Avís legal - Finques Feliu Administradors de Finques\nBARCELONA: Administració: (+34) 93 200 59 79 Venda i lloguer: (+34) 93 414 52 00\nFinques Feliu Administradors de Finques\nFELIU ADMINISTRADORS DE PROPIETATS S.L.\nVía Augusta 143 3º\nRegistre Mercantil: Registre Mercantil de Barcelona, volum 21632, foli 145, full B25615\nRegistre AICAT Nº177\nAquestes condicions (en endavant denominades “avís legal”) tenen per objecte regular l’ús d’aquest web i de la resta de webs titularitat de FELIU ADMINISTRADORS DE PROPIETATS S.L. ( en endavant “El Titular de la Web”).\n2. Utilitzar continguts i serveis que estiguin protegits per qualsevol dret de propietat intel.lectual o industrial pertanyents al TITULAR DE LA WEB o a tercers sense que l’usuari hagi obtingut prèviament dels titulars l’autorització necessària per dur a terme l’ ús que efectua o que pretén efectuar.\nL’usuari es compromet a custodiar adequadament les dades identificadores (usuari–contrasenya) per accedir als serveis que s’ofereixen al web. Així mateix, es compromet a no cedir-ne l’ ús ni permetre-hi l’accés a tercers. L’usuari serà responsable pels danys i els perjudicis que es puguin derivar d’un ús indegut d’aquesta informació.\nConsultar la nostra política de privacitat.\nEL TITULAR DE LA WEB pot utilitzar cookies. Per a més informació, consultar la nostra política de cookies.\nVía Augusta 143 6e\nT 93 200 59 79\nF 93 414 08 31\nFrancesc Macia 53\nT 93 590 34 65\nF 93 590 38 22\nDes de 1940, creixent al costat dels nostres clients. © 2014 Finques Feliu. Tots els drets reservats.


Mini Masculí: 2014\nC.B. Andratx - Sobrassada Es Mercat\nC.B. Andratx, 34\nSobrassada Es Mercat, 64\nEs va partir a jugar aquest partit amb l'equip mancat de forces. Mancaven tres jugadors de la plantilla que, per malaltia, no havien pogut anar a jugar. Només érem 8 jugadors i per la categoria mini es necessiten 9 fitxes per poder jugar.\nL'equip es va poder reforçar amb dos jugadors preminis que a les 9,30 havien jugat a Binissalem. Amb l'ajuda d'aquest dos nins i amb el bon que fer de l'equip es va poder guanyar de manera clara, tancar el marcador i fer un molt bon partit.\nEl final de temporada d'aquest equip és molt bo ja que es duen a terme moltes coses que en un principi no es feien, això és la bona feina que es fa als entrenament escoltant sempre els entrenadors.\nPublicat per Bàsquet d'Artà a 9:06 Cap comentari:\nSobrassada Es Mercat d'Artà - C.B. Calvià\nPolisportiu Na Caragol, 09/05/14\nSobrassada Es Mercat d'Artà, 52\nC.B. Calvià, 22\nMalgrat l'àmplia victòria, partit molt irregular dels minis d'Artà. Començaren el partit molt forts en defensa, tallant pilotes i acabant amb contraatacs contundents; però això només va durar dos períodes; al tercer, una davallada de braços ens va fer donar una mala imatge de joc, contrària al que s'havia demostrat fins aleshores, capaços només d'anotar 1 punt. Després del descans, amb les piles carregades, l'equip va tornar a posar-s’hi i, amb un parcial de 21-7, va deixar el marcador tancat.\nPodríem extreure en conclusió la importància de no baixar els braços fins en haver acabat el partit, si no, una relaxació ens pot costar la victòria, a part que s'entra en una espiral negativa on ningú passa gust de jugar.\nPublicat per Bàsquet d'Artà a 11:28 Cap comentari:\nSobrassada es Mercat d'Artà - Ciutat de Palma\nPolisportiu Na Caragol, 26/04/14\nSobrassada es Mercat d'Artà, 44\nCiutat de Palma, 14\nUna victòria més per a la butxaca dels nostres minis fruit d'un partit excel·lent. Tan sols es podrien millorar algunes errades causades per la relaxació en alguns moments de l’encontre. A part d'això, els artanencs deixaren la pell defensant i jugaren bones opcions d'atac, cercant bons tirs i bones entrades. El rebot va ser dominat també totalment pels locals, cosa que va facilitar córrer al contra-atac. Tots aquests aspectes positius feren que, al principi del quart període, tancassin el marcador al Ciutat de Palma.\nGrandíssima evolució dels jugadors que, quan ho demostren en pista, no hi ha qui els aturi!\nPublicat per Bàsquet d'Artà a 11:19 Cap comentari:\nSobrassada Es Mercat d'Artà - C. B. Son Servera\nPolisportiu Na Caragol, 11/04/14\nSobrassada Es Mercat d'Artà, 57\nC. B. Son Servera, 41\nParcials: 4-6, 10-14, 2-10, 11-5, 22-6, 12-0.\nPrimera i gran victòria per als minis en aquesta segona fase de la lliga. Després de jugar alguns partits i perdre'ls per pocs punts, després del desastrós partit a Alcúdia... ens vàrem posar a fer feina per endur-nos aquest partit.\nEn la primera meitat, vàrem demostrar una gran concentració, una bona col·laboració per part de tots i una seriosa defensa. En atac, les coses no sortien o, tal vegada, no era suficient tot el que estàvem fent. L'equip rival, aprofitava qualsevol errada nostra per anotar amb facilitat.\nLa feina pendent era solucionar aquests petits detalls per no donar cap opció al rival. I així va ser. Una esplèndida segona part ens va deixar a tots bocabadats. L'Artà va mostrar el seu millor joc i tots els seus components donaren el cent per cent per fer-se amb la victòria.\nPublicat per Bàsquet d'Artà a 9:46 Cap comentari:\nDakota Alcúdia - Sobrassada es Mercat d'Artà\nDakota Alcúdia, 74\nSobrassada es Mercat d'Artà, 53\nPartit dolentet el jugat a Alcúdia, on els nostres minis no jugaren com ens tenien acostumats les darreres setmanes. Va primar el desordre, la manca de concentració i d'intensitat contra un rival que, malgrat ser el primer, era molt assequible.\nPensam que en els partits que queden fins acabar la competició els nins donaran més que el que han donat en aquest partit i jugaran com realment saben fer-ho. Ànims i endavant!!!\nPublicat per Bàsquet d'Artà a 7:49 Cap comentari:\nSobrassada es Mercat d'Artà - C. B. Consell\nPolisportiu Na Caragol, 28/03/14\nSobrassada es Mercat d'Artà 59\nC. B. Consell 68\nParcials: 10-8, 5-15, 10-8, 7-16, 11-8, 16-13.\nContinuant amb la tònica del darrer partit, els d'Artà disputàrem un partit molt correcte. Un conjunt mini que ja comença a jugar a bàsquet: a córrer bé els contra-atacs, a donar i oferir passades de pilota, a voler defensar. Ara, tal vegada, ens manca el 'saber guanyar', que no és imprescindible, però sempre agrada. Hem d'intentar ser més contundents i no permetre'ns tantes errades absurdes que, últimament, ens estan costant tots els partits.\nEsportivament, gran canvi de l'equip que disputa encontres molt dignes i ens fan passar una gran estona a tots els adults.\nEnhorabona i a fer feina!\nPublicat per Bàsquet d'Artà a 14:24 Cap comentari:\nEs Vivero, 22/03/14\nC. B. Hispania 72\nSobrassada es Mercat d'Artà 70\nParcials: 19-8, 16-10, 4-13, 11-8, 11-25, 11-6.\nMalgrat la derrota, segurament va ser el millor partit que han jugat fins ara els nostres minis. Ens va costar els dos primers parcials saber aturar al jugador més anotador de l'Hispània. A partir del tercer quart, la història va canviar: molt concentrats en defensa i molt agressius a l’hora de recuperar pilotes i molt ordenats en atac, cercant el passi al contra-atac o cercant l'1x1 en estàtic.\nA poc a poc es va veient la feina que feim als entrenaments i això ens dóna els fruits als partits, també jugant d'una manera més lògica els al·lots passen més gust d'aquest esport. Enhorabona per donar el seu 100%, i per fer-nos gaudir a tots els assistents d'aquest partidàs.\nPublicat per Bàsquet d'Artà a 9:32 Cap comentari:\nPublicat per Bàsquet d'Artà a 5:36 Cap comentari:\nC. B. Son Servera - Sobrassada es Mercat d'Artà\nPolisportiu Es Pinaró, 15/02/14\nC. B. Son Servera, 83\nSobrassada es Mercat d'Artà, 64\nMalgrat el resultat, molt bon partit el disputat per l'equip artanenc aquesta passada setmana, on es va veure una primera part molt seriosa, amb atacs intel·ligents, fent bons passes i feina sense pilota per poder rebre. En defensa, molta intensitat i concentració, amb bones ajudes. I, tot el que es va fer bé en la primera meitat, ens va fallar en la segona. Aquest excés de relaxament o, tal vegada, de cansament, no ens permeteren endur-nos la victòria. S'ha de continuar treballant per donar la cara en els partits futurs, i que aquestes baixades de braços no tornin a succeir.\nPublicat per Bàsquet d'Artà a 8:48 Cap comentari:\nSobrassada es Mercat d'Artà - C. B. Alcúdia\nPolisportiu Na Caragol, 07/02/14\nSobrassada es Mercat d'Artà, 68\nC. B. Alcúdia, 92\nDerrota del mini masculí en el primer enfrontament de la segona fase. La clau de la derrota va ser la desastrosa defensa, que va permetre que el rival anotés 92 punts.\nEn alguns parcials es va veure la feina feta durant els entrenaments, tant en atac com en defensa.\nS'ha de començar a fer un canvi d'actitud si l'equip vol competir la lliga.\nPublicat per Bàsquet d'Artà a 8:49 Cap comentari:


Defiant Principality: Els maldecaps d'un general en cap\nNovament, aquest missatge té per principals destinataris els jugadors, però qualsevol lector pot aprofitar l'avinentesa i donar la seva opinió.\nNàuplia, 31 de Gener del 1715\nSeguiu posant-vos en la pell del capità general venecià en aquesta zona, Daniele Dolfin. Ets a la ciutat de Nàuplia, capital administrativa del Peloponès venecià (=Morea). Tens les tres personalitats que pots veure a continuació, a qui has de donar ocupació per ordre directa de la Sereníssima República, ja sigui comandant alguna guarnició o formant part del teu estat major a Nàuplia.\nTingueu present que jo ja he assignat dues personalitats concretes a l'illa de Corfú (per cap altre motiu que saber del cert que històricament hi eren), així que d'aquestes no us n'heu de preocupar.\nEtiquetes de comentaris: 1715, Guerra otomano-veneciana, Venècia\nGuerra otomano-veneciana (10)\nRuta al Carib (3)\nTour italià (7)\nCamprodon Joseph (1)\nComte de Cardona (2)\nDesvalls Antoni (3)\nElisenda I (7)\nFeliu de la Penya Salvador (2)\nMarquès de Vilana (10)\nVillarroel Antonio de (3)\nel Consell d'Estat (2)\nl'Estat Major (3)\nla CCIOc (5)\nla Generalitat (2)\nRosselló i Cerdanya (2)\nLes defenses venecianes


Entitats antifeixistes avisen que el terrorista noruec "demostra el perill de l'extrema dreta" - Indymedia Barcelona\nEntitats antifeixistes avisen que el terrorista noruec "demostra el perill de l'extrema dreta"\nper Llibertat.cat\t 30 jul 2011\nDesenes de persones van concentrar-se dijous passat a la plaça Sant Jaume de Barcelona per condemnar l'atemptat i tiroteig de Noruega. Convocats per Unitat Contra el Feixisme i el Racisme (UCFR) i altres entitats com la Federació d'Associacions Gitanes de Catalunya i SOS Racisme, els manifestants van mostrar el seu condol a les víctimes i van fer un minut de silenci.\nPosteriorment es va llegir un manifest en què es posa de manifest el creixement de l'extrema dreta.\nSegons les entitats, l'atemptat de Noruega "demostra el perill que representa" aquest creixement i remarca que l'assassí confés, Anders Behring Breivik, va militar durant molts anys en un partit populista xenòfob, i últimament participava activament a blocs i fòrums islamòfobs.\nEn aquest sentit, afirma que "la seva història de militància i els seus propis escrits demostren que obra conscientment com a integrant de l'extrema dreta". Respecte al fet que s'apunti la possibilitat que pateixi un desequilibri mental, UCFR no vol entrar en el debat però assegura que més enllà d'això "el problema és que un perillós nombre de feixistes comparteixen la seva visió".\nLa criminalització contra els immigrants alimenta les idees extremistes\nUCFR assenyala que sovint els mitjans culpen tota la comunitat musulmana per les accions d'uns pocs, i aquest atemptat es va atribuir inicialment, sense proves sòlides, a islamistes. Aquest ambient, cada vegada més estès i acceptat, de criminalitzar a tota una religió, contribueix, segons afirma l'entitat, "a normalitzar les idees extremistes defensades per individus com Breivik."\nEn aquesta línia, destaca que l'assassí no només odiava l'islam, sinó també, i de manera especial, el "multiculturalisme"; és a dir, l'antiracisme. El fet que dugués a terme la matança contra joves del partit laborista demostra, puntualitza UCFR, "que el feixisme amenaça qualsevol que no quadri amb el seu ideari".\nD'altra banda, alerta que l'extrema dreta islamòfoba i xenòfoba també existeix a Catalunya -Breivik la menciona explícitament al seu manifest. Així, lamenta que a les recents eleccions municipals augmentés el nombre de regidors tot i l'historial delictiu d'actes violents -incloent atemptats terroristes- de molts dels seus candidats. "Les 76 morts a Noruega se sumen als molts milers de morts que vam patir a Catalunya a mans de la dictadura feixista, i haurien de servir d'advertència per a la ciutadania", sentencia.\nEls antiracistes fan una crida a no ceidr "ni un mil·límitre de terreny davant la xacra feixista i racista".\nRe: Entitats antifeixistes avisen que el terrorista noruec "demostra el perill de l'extrema dreta"\nper Kiko\t 31 jul 2011\nSort en tenim que els islamistes defensaran els drets humans del contrari no se que fariem.\nDeixant de banda que el multiculturalisme té una dimensió perillosament racista, ja que essencialitza les cultures com a compartiments estanc i alhora racialitza les relacions socials (des de la perspectiva multiculturalista no hi ha rics i pobres, ni lluita de classes, ni explotadors i explotats, sinó grocs, blancs, negres, vermells...), no entenc que des d'Indymedia se segueixin les explicacions mediàtiques burgeses sobre l'atemptat d'Oslo.\nDe debò creieu que un paio que no en té ni idea de química munta un explosiu, ell solet, que arrasa un edifici i al cap d'una estona se'n va a un illot i assassina tanta gent així per les bones, sense cap suport? La bòfia tardà 90 minuts a arribar-hi!!!; ens diuen que fou un cotxe bomba i en canvi no n'hi ha rastres al paviment exterior de l'edifici; experts en explosius denuncien que la bomba fou col·locada sota l'edifici, a la xarxa de clavegueram, ocupada oh sorpresa per les forces de seguretat dos dies abans en maniobres antiterroristes; heu vist amb quins altres atemptats coincideix l'explosiu utilitzat?\nNoruega no està bombardejant Líbia, l'estat té una molt bona reserva de capital públic i està tirant endavant el reconeixement de Palestina a l'ONU. Com diria Bernd Shuster: "No hase falta desir nada más." Avís per a navegants: paralitzar la societat mitjançant la por a través d'atemptats semblants... a fi de legitimar l'establiment d'ordres totalitaristes i la suspensió de drets polítics i civils...\nPsicopatologitzar la conducta d'un paio, afirmar que és un sonat aïllat (a tot estirar, associat amb quatre paios més), no explica el paper ni de la major organització militar del món ni de la xarxa Gladio a Europa.\nAquesta setmana indymedia barcelona va censurar un text sobre aquest atemptat crític amb la versió oficial, i no ho entenc, ja que per internet està corrent moltíssima informació que procedeix de periodístes crítics noruecs i de testimonis, hi ha textos de gent com el J. Petras i d'altres que situen clarament l'origen d'aquest atemptat molt més enllà d'un grupuscle d'extrema dreta. Això ve de dalt de tot.\nQuant al comentari de sobre: no hi ha ni un sol estat en aquest planeta en què es respectin els drets humans.\nD'acord amb A\nCompletament d'acord amb A, l'atemptat de Noruega no té res amb l'extrema dreta, una possibilitat és que fossin els anarquistes que volen fer quedar malament a la dreta.\nRe: d'acord amb A\nper .\t 31 jul 2011\nel terrorista noruec d'extrema dreta no era mes que un mercenari dins la mateixa operació de terrorisme d'estat, encoberta per tots els mitjans